पाकिस्ताननिफ्राय बांलादेशखौ उदांस्रि खालामनायाव भारतीय सेनाआ थोजासे बिहोमा होदोंमोन आरो दावहायाव बारसोमदोंमोन आरो देरहासात जानो हादोंमोन । बे देरहासातनाय सान आ दिनै 50 बोसोर जाबाय बेखौ सोमोनदो लाखिनानैनो दिनै भारतीय सेना आ सरमिं बिजय मासाल दिवश फालिदों । बे स्वरनिम बिजय मासा खौ थांनाय 2020 मायथाइनि दिसेमबर दानाव दिलीआव नरेद्र मदी बिथांआ जागायजेनदोंमोन । बेबायदि बे सरमिं बिजय मासालखौ सा सानजा भारतनि मेगालयनि तुरासिम जात्रा खालामनायाव दिनै आसाम आरो सोनाब बंगनि सिमा ओनसोलाव मोननाय लोगो लोगो गाजा गोमजा बरायदों । आसाम आरो सोनाब बंग सिमायाव थानाय संकस दैमानि दालांयाव दिनै 12 रिंगायाव मोनफैनाय लोगो लोगो दिनै भारतीय सेनाजों लोगोसे कक्राझार जिला बिफाना सोनाब बंग सेनानिफ्राय स्वरनिम बिजय मासालखौ आजावना लायो । भारतीय सेनाफोरनि दामजुजों गाजा गोमजायै मासालखौ बरायो आरो सिमा ओनसोलाव रंजानाय फोरबोनि थासारि सोमजियो । भारतीय सेना 51 st नि बानजायनायाव सरमिं बिजय मासालखौ सा सानजा ओनसोल मेगालयनि तुरासिम जात्रा खालामनाय जागोन आरो बेनिफ्राय मेगालय हादरनि गुबुन गुबुन ओनसोलाव लांखांनायनि उनाव आसामनि गुवाहातीसिम फिन लाबोफिननाय जागोन । 
%